
Maramurăşul nostru 1 


Ziarele publică telegrama prin care se anunţă că s’a numit 
consul al Romîniei la Hust, „Chust a , un excelent tînăr diplomat, 
care va avea să îndeplinească în acest Maramurăş, asupra căruia 
se întind atîtea pofte şi care cuprinde în el însuşi periculoasa 
problemă a Marii Ucraine, menită să treacă şi peste Bucovina Ia 
Nord de Prut, şi alte interese decît acelea pur comerciale care 
se încredinţează de obiceiu consulilor. 

Felul cum se scrie numele Hustului, ca şi acela în care se va 
preface vechiul Muncaciu, odinioară Muncacevo, ca pentru Slovaci, 
iar acum trebuind să se supună celei mai stricte ortografii un¬ 
gureşti, arată cit de străini sîntem noi, prin nu ştiu ce pregătire 
şcolară lipsită de seriositate şi de orizont, de lucrurile care ar 
trebui să fie socotite ca ţinînd mai de aproape de fiinţa noastră 
şi de rosturile noastre în viitor. 


1 In ziarul România, no. 197, d. Petre Petrinca dă aceste preţioase ştiri: 

* Atillio Tamaro (La lotta delle razze nelVEuropa Danubiana) ni spune că 
Romînii anexaţi Cehoslovaciei prin Marele Războiu sînt; răspîndiţi în jude¬ 
ţele: Maramurăş (23 °/o), Bereg (0,2®/i), Ung (0,1 %), Ugocea (10,6°/ 0 ). 

E. A. Monfosca ( Le minorânze nazionali contemplate dagli atti inter- 
nazionali u , voi. I, p. 21 î) ni dă două statistici cu privire la Romînii din 
Rusia subcarpatică-, in prima statistică Romînii sînt trecuţi cu cifra de 
53.516 suflete, iar în a doua sîntSafătaţt în număr de 80.000. In harta na¬ 
ţionalităţilor a lui Monfosca, Romînii sînt arătaţi cu cifra de 53.000 suflete 
(p. 254). In statisticile lui Monfosca sînt trecuţi şi Romînii maghiarisaţi ori 
rutenisati. 

Dr. E. Ammende (Die Naţionalitâten in den Staaten Europas) ni spune 
că minoritatea romînă din Rusia Subcarpatică este în număr de abia 14.828 

Aceasta explică, de alminteri, şi aşa de trecătorul interes pe 
care l-a trezit iniţiativa bunilor Romîni din Maramurăşul de la 
Nord de Tisa şi sprijinirea călduroasă a acestei idei de Liga 
Culturală, cînd a fost vorba ca numeroşilor Romini cari trăiesc 
în frumosul Ţinut ce se întinde dincolo de graniţa noastră să li 
se asigure, sau supt steagul românesc, sau într’o autonomie ga¬ 
rantată, în care să nu se amestece învăţători propagandişti ucrai- 
nieni şi un cler cîştigat, cînd este unit, adesea ori de ideia 
„întregirii ungureşti*, şi lipsa de orice sentiment de părere de 
rău că şi prietenii noştri de la Praga, cu toate făgăduielile date 
într’un moment, au trecut dincolo de acest drept românesc şi 
că guvernul de la Hust n’a arătat nicio preocupare în sensul 
satisfacerii unor dorinţi legitime, chiar dacă s'ar fi ţinut a se 
păstra graniţa naturală a Tisei. De fapt, cum se vede şi din 
aceia că, de atîtea ori, ziarele, vorbind de localităţi din Ardeal 
care ni aparţin acum nouă, întrebuinţează încă numele pe care 
le purtau pe vremea ungurească, această atitudine de indi¬ 
ferenţă, alături de absenţa oricărui devotament pentru gîndirea 
românească şi pentru cărţile în limba noastră, e unul din tristele 

suflete. După recensămîntul cehoslovac din 19-0, Romînii din Rusia sub¬ 
carpatică sînt in număr de 13.004. 

Joseph Chmelar (La minorite polonaise en 1 checoslovaquie), în 1935, 
ni arată în Rusia Subcarpatică un număr de abia 12.641 Romîni („En Russie 
subcarpathique, il existe une petite minorit^ roumaine, qui ne compte que 
12.641 âmes*). 

Alţi specialişti ni spun că numărul minorităţii romîne din Rusia Subcarpa¬ 
tică este de 25.000-30 000 suflete. 

Majoritatea Romînilor din Maramurăşul de peste Tisa sînt astăzi de con¬ 
fesiune greco-catolicâ. In satele lor s* află biserici foarte vechi, construite 
din lemn de stej ir, ca eau caracteristica arhitectonică extrem de interesantă. 

în comuna Apşa-de-jos se află două biserici romaneşti, conduse de preoţi 
romîni. De această parohie se ţin filialele româneşti: Cireş, Valea Seradei, 
Botcăuţi şi Dealul Ursului. 

In Apşa de-mijtoc, de asemeni se află două biserici unite romîne, de care 
se ţin cătunul rominesc Plăiuţ şi comuna românească Apşa-de-sus. 

In Slatina se află de asemeni o biserică greco-catolică romînă, care are ca 
filială cătunul rominesc Hândal sau Ocna. 

O altă parohie gr.-cat. romînă se află în comuna românească Biserica Albă. 

Parohiile gr.-cat. romîne din Rusia subcarpatică sînt conduse de către 
preoţi romîni. 

în 1985, Romînii din Maramurăşul de peste Tisa aveau şase preoţi romîni, 
supuşi jurisdicţiunii Episcopiei unite romîne de Gherla". 

semne ale vremurilor. Ni se arată încă odată cît de departe 
sîntem noi, în minunatul Stat pe care ni l-a creat îndărătnica 
resistenţă a ţăranului nostru şi simţul de dreptate pe care l-a 
avut, îie şi într’un singur moment, Europa învingătoare, pentru 
triumful dreptului, de acea conştiinţă de noi înşine, fără care 
toate fundaţiile politice sint deschise tuturor ameninţărilor, expuse 
tuturor primejdiilor, îngrijorînd pe cei cari, cu atîta iubire şi cu 
o trudă aşa de îndărătnică, au lucrat pentru atingerea unor ţinte 
care de a doua zi, din lipsa de cunoştinţe îndestulătoare a po¬ 
porului întreg, pot să ajungă din nou în discuţie. 

De aceia, în lupta statornică pe care o duc împotriva acestui 
esenţial neajuns al fiinţii noastre morale, am crezut că este vre¬ 
mea să se vorbească în altă formă decît a unor discuţii istorice 
recente, în care din nenorocire cele două Bisericii româneşti, cea 
ortodoxă şi cea unită, se înfruntă în polemici pline de amără¬ 
ciune, de chestiunea, prea mult scăpată din vedere, nu numai a 
rosturilor noastre naţionale, dar şi a rosturilor politice de caracter 
istoric venite din conştiinţa mai tare a altor vremuri, pe care 
le a avut naţiunea noastră acolo, în Maramurăş. 

Aceste drepturi sînt într’adevăr foarte vechi. Ele ni vin de la 
cei mai îndepărtaţi strămoşi ai noştri. Fără să aibă cineva con¬ 
ştiinţa permanenţei elementului ancestral în văile acestor frumoşi 
munţi, s’ar înşela asupra vechimii înseşi a stăruinţii în aceste 
locuri a raselor de unde vine, prin prefacerea romană, însăşi 
fiinţa noastră. 

Maramurăşul poartă un nume care nu poate[veni de aiurea decît 
din moştenirea noastră dacă. Vechea ipotesă că el ar fi alcătuit 
din numele a două rîuri trebuie înlăturată, un astfel de cas ne- 
presintîndu-se nicăiri în formarea nomenclaturii geografice. 

Este mult mai pro 1 : abil că şi în Mara şi^în Murăş este aceiaşi 
veche rădăcină tracică a acelor strămoşi daci, precum, în ce 
priveşte pe alţi strămoşi lăturalnici, Sciţii, în „Olt", în „Oltenia” şi în 
„Olteniţa” trebuie să se recunoască o altă rădăcină pentru acelaşi 
concept, al rîului. 

Nu numai că recunoaştem această ascendenţă a rădăcinilor 
rasei noastre în numele Maramurăşului, dar în ţinuturile vecine, 
unde a fost odinioară o populaţie românească foarte numeroasă, 
care s’a slavisat numai de prin secolul al XlV-lea înainte, Un- 

gurii cel puţin nu pot să revendice nicio prioritate pe basa 
aceasta a numelor geografice, Slavii ei înşişi transmiţînd nume 
care pot să vină de la dînşii numai prin mijlocirea Romînilor 
cari se aflau în jurul lor şi pe cari au izbutit să şi-i asimileze. 

Intr’adevăr numele comitatului Ug, româneşte Ugocea,—el se 
asamănă cu numele lui Ugrin, din părţile Făgăraşului, pe care 
îl reclamă cu atîta îndărătnicie Ungurii, — arată, în această formă 
pe care-o are în limba noastră, legătura cu atîtea alte nume de 
accidente geografice sau de formaţii regionale, precum ar fi: pasul 
Bratocei sau nume ca Murgociu, Buhociu, ş. a. m. d. Iar celalt 
comitat, care se leagă în chipul cel mai strîns cu Maramurăşul, 
comitatul de Bereg, nu află pentru numele său nimic corespon¬ 
dent în tesaurul lexical unguresc, ci avem a face cu o vocalisare 
ungurească a cuvîntului de breg, care, cum se dovedeşte prin 
atîtea exemple în Balcani, ca Bregova, Cerveni-Breg, nu înseamnă 
altceva decît: trecătoare peste un rîu. 

Deci nomenclatura geografică spune aceasta: 

Sau străvechi nume, care nu pot veni decît din originea traco- 
dacică, direct asupra noastră, sau nume slave acomodate cu felul 
nostru de a vorbi şi represintînd acea mijlocire a elementului 
românesc, care se tntîlneşte dincolo de Carpaţi, de la un capăt 
la altul al tuturor regiunilor. 

Toţi munţii sînt plini de o nomenclatură românească, pe care 
o întilneşte cineva şi în regiunile unde noi, ca limbă, dar nu ca 
obiceiuri, ca înfăţişare, ca îmbrăcăminte şi artă, nu mai existăm 
de mult. Este întocmai aşa ca în Galiţia, unde aceste nume ro- 
măneşfi ale muntelui merg pănă la elementele valahe din apro¬ 
pierea Cracoviei, cu arta lor aşa de caracteristică, absolut deose¬ 
bită de cea naţională polonă. 

Anumite tendenţioase cărţi ungureşti presintă regiunea Mara- 
murăşului, de altfel ca şi cea mai mare parte din Secuime, ca 
fiind absolut nelocuită. Romînii ar fi venit şi s’ar fi aşezat acolo 
printr’o emigraţie de un caracter foarte târziu. Nenorocită ideie 
falsă, care a întrat şi într’un fel de conştiinţă populară a Ungurilor 
din România, cum mi s’a dovedit de curînd printr’o scrisoare 
injurioasă, de caracter semi-popular, care mi-a venit din Secuime 
în legătură cu conferinţa mea precedentă. 

Dacă ar fi aşa, dacă Romînii ar fi nişte pribegi pe cari i-a 
adus capriciul vîntului, dacă ei ar fi venit, cum credeau chiar şi 

anumiţi cugetători slovaci din Praga, pe urma aşezării Rutenilor, 
şi aceştia ar fi elementul cel vechiu, atunci nu s’ar lămuri de ce 
marele rege, cavaler şi conducător de cruciată, Ludovic, din se¬ 
colul al XlV-lea, ar fi recurs, în crearea armatei sale de „viteji", 
în primul rînd la voevozii noştri din aceste părţi maramurăşene. 
Nimeni nu s’a gîndit vre-odată să se sprijine militar pe elemente 
abia sosite, nu îndestul de înrădăcinate, neavînd prin urmare cu 
pămîntul alt caracter decît al unei concesii. Şi în multele acte 
maramurăşene tipărite de răposatul Ioan Mihalyi nu se găseşte 
niciunul care să arăte întîia stabilire a unui conducător de Ro- 
mîni pe săraca brazdă maramurăşeană, pe care, de alminteri, 
aceştia ar fi fost oamenii cei mai neghiobi din lume dacă ar fi 
preferat-o în locul şesurilor vecine, unde şi-ar fi găsit alte îm¬ 
prejurări de viaţă. Pentru ca aceşti oameni să fie, nu numai 
sprijinitori ai Coroanei ungare, în noua şi atît de îndrăzneaţă ei 
ofensivă către Răsărit, dar şi în stare să creeze alături, în 
două forme deosebite, care s’au contopit pe urmă, noua „ţară 
românească a Moldovei", cu Dragoş şi Bogdan, pentru aceasta 
trebuia o populaţie etnică de mare vechime, deprinsă cu apărarea 
graniţei şi avînd un prisos de energie care să se poată revărsa 
asupra ţinuturilor vecine. 

Mai mult decît atîta: conducătorii aceştia romîni aveau o 
conştiinţă atît de înaltă de rostul lor, încît li s’a părut că trebuie, 
nu numai să ridice lăcaşuri de închinare cum este cel din Peri, 
care se găseşte acum în Slovacia şi care cel puţin n’a ajuns să 
guste plăcerea „întregirii ungureşti", dar ei au vrut, acei voevozi 
de la sfîrşitul secolului al XlV-lea, Balica şi Dragu, cu nume aşa 
de frumos româneşti, să nu aibă nicio legătură bisericească, nu 
cu Vlădicii romîni, cari nu erau în aceste părţi, dar tocmai cu 
fundaţiile religioase ale Rutenilor vecini, de supt oblăduirea nea¬ 
mului litvano-rus al Corâiatovicilor. De aceia, fiind capabili şi de 
legături foarte depărtate cu însuşi Constantinopolul, ei au cerut 
de la Patriarhul ortodox ca el să-şi înfigă aici „crucea", făcînd 
din egumenul acestei fundaţii „stavropighiale" un adevărat epis¬ 
cop, a cărui putere se întindea asupra multor ţinuturi din ve¬ 
cinătate. 

Mai este de observat un lucru: dacă oamenii aceştia ar fi fost 
nişte nou-veniţi, a căror origine ar trebui căutată în Balcani, ei 
ar fi adus de acolo în actele publice limba slavonă şi formele 

caracteristice pentru cancelarie de dincolo de Dunăre. In loc de 
aceasta, şi aici, ca şi în Ţara Haţegului, a trebuit influenţa for¬ 
melor de limbă, formelor de redacţie ale Romînilor de la Sud 
de Carpaţi, grăbiţi să împrumute pentru Biserică şi Stat veşmîntul 
sud-dunărean slav, pentru ca, ici şi colo, să apară, peste mul¬ 
ţimea de documente latine, de alcătuire ungurească, rari caşuri 
de documente avind celalt caracter. 

Apoi, pănă pe vremea lui Mihai Viteazul, s’au păstrat în 
fruntea Maramurăşului, ca represintanţi ai Coroanei ungureşti, 
şpani romîni, cum sînt Poganii, ajutaţi de alţi căpitani, tot Ro- 
mîni, cum este neamul Bilţ. 

Oamenii aceştia sînt aşa de Romîni, incit se folosesc de la o 
bucată de vreme de limba românească, în care, la această graniţă, 
încă de pe la 1400 s’au tradus cărţile sfinte, pentru înseşi ordinele 
care pleacă de la dînşii. 

Este astfel la aceşti boieri, cari şi-au luat acest titlu din Moldova 
creată de dînşii, numindu-şi copiii „coconi" şi „cocoane", o con¬ 
ştiinţă romanească mai puternică dectt chiar aceia a fraţilor liberi, 
cari trăiau oficial şi bisericeşte în forme de limbă împrumutată. 

Nimic nu este mai explicabil deci decît ca, atunci cînd Mihai 
Viteazul a ajuns prin voinţa vremurilor stăpîn pe Ardeal, el să 
ceară cu toată hotărîrea, în toate instrucţiile pe care Ie-a dat 
solilor săi, ca acest Maramurăş să-i fie întreg încredinţat, speci- 
ficînd înainte de toate, alături de nevoia ce o simţia de a stăpîni 
Ardealul şi ţinutul Bihorului, şi acesta al Maramurăşului, specificînd 
că priveşte ca principal centru al lui Hustul. 

Citez, din aceste instrucţii, una tot în limba pe care o întrebuinţau 
şpanii maramurăşeni: 

„Oradea cu Ţinutul Bihorului şi Hustul cu Ţinutul Maramu- 
răşului şi ţinuturile Crasnei şi ale Solnocului şi ale Sărandului 
şi Nagbaia (Baia-Mare) cu Baia-de-Sus şi toate ţinuturile lor, aşa 
cum se învoise Casa de Austria să le lase stăpînitoruiui Ardea¬ 
lului altă dată". 

O alta: „Cele cinci varmeghii care sînt Bihorul şi Solnocul de 
mijloc, Maramurăşul, Sărandul, Crasna să rumpă aicea cătră 
Ardeal, cu cetăţile şi cu ţinuturile, cum au fost mai denainte 
vreame, cum cetăţile de pre margini ce se vor slobozi din 
mina păgînilor spre dumnealui (Mihai): Timişoara, Felnacul, Cea- 

nadul, Beşcherecul, Panciova, Berinul, cu toate ţinuturile cîte 
sînt pănă în Dunăre, să îie moşie îir pre fir." 

în [anuar 1600, Basta se plîngea că Mihai vrea să ocupe cu 
sila Hustul, Chioara şi alte cetăţi, şi duşmanul pănă la moarte 
al lui Mihai făcea să între tot cu sila o garnisoană de Nemţi, 
înlăturînd pe Ungurii cari fuseseră pănă atunci acolo. 

în această vreme, pănă târziu, în 1601, Gheorghe Pogan era 
socotit ca un stăpînitor aproape autonom al Maramurăşului, păs- 
trîndu-se liber de orice acţiune între cei trei rîvnitori ai ţării: 
Mihai, Basta şi Sigismund Bâthory. 

De altfel, încă în Decembre 1599, a doua zi după biruinţa lui 
Mihai, pentru asigurarea lucrurilor din Maramurăş trebuia o 
înţelegere a lui Basta cu şpanul ungur al ţării, cu Pogan, vice- 
şpanul, cu castelanul ungur din Hust şi cu boierii de acolo. 
Pogan avea însă legăturile lui deosebite, permanente, cu Moldova 
lui Ieremia Movilă. 

La 1601 el se putea intitula „Gheorghe Pogany din Ţeb, vice- 
şpan al Maramurăşului“, şi Bistriţenii îl onorau ca pe un vecin 
puternic. 

în ce priveşte chiar Ungvâr, Uzhorodul de ieri al Slovacilor, 
un raport din Mart 1600 arată că această cetate era legată de 
Chioara şi încredinţată boierului romîn Aga Leca, în fruntea a 
1.200 de Romîni l . 

Aşa de necesară îi părea lui Mihai stăpînirea în aceste locuri, 
încît el, care a întărit Scaunul bisericesc al Romînilor din Ardeal, 
a luat pe egumenul Sîrghie de la Tismana şi l-a aşezat să fie 
Vlădică acolo, în Maramurăş, chiar în Muncaciu. 

Clipa aceasta unică a trecut, dar nimeni n’a putut să rupă 
continuitatea Maramurăşului cu toate rosturile noastre . 

Episcopii au dăinuit acolo necontenit pănă Ia Stoica şi Dosoftei, 
de la începutul secolului al XVlll-lea 2 . O ţărănime sărăcită mai 
târziu, înecată de o Evreime de ultimă speţă, absolut necivili- 
sată, şi-a păstrat conştiinţa de „boierie" pănă în timpurile noastre 
şi tot ceia ce se leagă ca mîndrie de dînsa. Cînd, cu atîta greu- 

1 Toate dovezile în Documentele lu| Mihai Viteazul ce am publicat ca 
volumul XII din colecţia Hurmuzaki. 

* V. Iorga, Studii şi doc., XII. p. XXXVII şi urm., Istoria Bisericii Ro¬ 
mânilor din Maramurăş şi Istoria Bisericii româneşti. 

tate, nişte ctitori modeşti au putut ridica bisericuţa lui Moisi 
patriarhul, de la Moiseiu, în Maramurăş, călugării de la Putna au 
fost rugaţi să-şi trimeată represintanţii lor la sfinţire, ctitoria lui 
Ştefan-cel-Mare unindu-se astfel, în acest act solemn, cu aceia a 
descendenţilor umili din însuşi neamul care întemeiase Moldova l . 

Cînd în părţile bistriţene şi maramurăşene, la începutul seco¬ 
lului al XVlIMea, a întrat Mihai Racoviţă, Domnul Moldovei, 
răsbunător contra Austriecilor, el a dat ordin ca toată această 
populaţie românească să fie cruţată de neajunsurile războiului 2 . 

Pănă în zilele noastre aristocraţia românească de acolo s’a 
păstrat, şi, pe o vreme cînd numai cei mai cutezători se puteau 
gîndi la întinderea Statului romîn dincolo de Carpaţi, unul 
din Mihăleşti, cari au dat pe Mitropolitul Victor de la Blaj, 
culegea cu un sentiment de adîncă pietate istorică tot ce putea 
servi pentru a descoperi pe înaintaşii din rîndul „vitejilor" de 
odinioară, din cari se cobora şi neamul său. De altfel şeful 
Ruteniei maramurăşene se chiamă azi Volosin, „Romînul". Iar, în 
ajunul războiului pentru Independenţă, un admirabil copil de 
preot din Maramurăş, Artemie Anderco, călătorind, cu o bursă 
particulară din Bucureşti, în Italia, în Franţa, impregnîndu-se de 
simţul latinităţii, se întovărăşia cu studeuţii romîni veniţi din 
toate părţile româneşti libere, şi croia pentru viitor planuri mari, 
pe care o moarte năprasnică l-a împiedecat de a le urmări mai 
departe 8 . 

Iată ce ne leagă de Maramurăş. Dacă ignoranţa face pe cei 
mai mulţi să nu se gîndească la aceasta, cel puţin cînd li se 
învederează ceia ce n’au ştiut, ei au datoria de a păstra cunoştinţa 
ca o contribuţie esenţială la simţul de întregime românească, 
împreună cu toate datoriile care derivă, la orice moment, dintr’însul. 


1 V. Iorga, în Biserica ortodoxă română , 1938. 

* Cronica lui Chiparisa, în C. Erbiceanu, Cronicarii greci, 

8 S’au publicat de mine, în Neamul Românesc literar , şi extras, 

